Orvydiškės tvenkinys
55°33′42″ š. pl. 22°29′15″ r. ilg.﻿ / ﻿55.56167°š. pl. 22.48750°r. ilg.﻿ / 55.56167; 22.48750 Orvydiškės tvenkinys – tvenkinys Lietuvoje, Šilalės rajone, 2 km į rytus nuo Kaltinėnų. Sudarytas užtvenkus Akmenos upę (Jūros intakas) 62,1 km nuo jos žiočių. Tvenkinio ilgis iš šiaurės į pietus – 0,64 km, plotis – iki 0,04 km. Altitudė 133,1 m. Krantai aukštoki, ištisai apaugę medžiais ir krūmynais. Aplinkui plyti dirbami laukai. Į rytus įsikūręs Orvydiškės, į vakarus – Pelkių kaimai. Šiaurinį galą kerta kelias  4101  Balsiai–Kaltinėnai–Kražiai .